
Lühiajaliseks koostööks sotsiaalse jäätmemajandust puudutava välireklaami eksponeerimisel

Austatud Linnapea

Osaühing Narva Jäätmekäitluskeskus (Jäätmekäitluskeskus) planeerib ajavahemikus detsember 2015 – veebruar 2016 eksponeerida Narva linnas (eeldatavalt 3 kohta: A. Puškini ja Võidu tänavatel, Tallinna maanteel) sotsiaalse välireklaami jäätmemajanduse teemal. Nimelt soovib Jäätmekäitluskeksus pöörata elanike tähelepanu asjaolule, et jäätmete mittenõuetekohane käitlus reostab keskkonda (eeskätt omavoliliste prügilate tekitamise näol) ajal, kui paljudele jäätmeliikidele on Narvas välja töötatud vastuvõtmise süsteem Narva Jäätmekäitluskeskuse baasil – mõned jäätmeliigid (rehvid, elektroonika, kartong, kile, ohtlikud jäätmed jms) võetakse vastu täiesti tasuta, mõned tasu eest, kuid sorteerimist õigesti rakendades võib lõpptasu olla kordades madalam. 

Kohaliku omavalitsuse korralduse seaduse § 6 lõike 1 kohaselt on jäätmehooldus üks kohaliku omavalitsuse kohustuslikest ülesannetest (kohaliku elu küsimustest). Jäätmehoolduse üheks komponendiks on selle järjepidev arendamine, jäätmeseaduse § 12 lõike 1 kohaselt on jäätmehoolduse arendamine muu hulgas jäätmealase teabe levitamine ja jäätmealane nõustamine.  

Seoses ülaltooduga teeb Jäätmekäitluskeskus Narva linnale kui Jäätmekäitluskeskuse suurosanikule ja kohalikule omavalitsusele ettepaneku teha koostööd nimetatud reklaami eksponeerimise puhul. Koostöö sisu võiks Jäätmekäitluskeskuse arvamusel olla järgmine:

1) Osaühing Narva Jäätmekäitluskeskus kannab reklaami väljatöötamise ja eksponeerimisega seotud kulud, sealhulgas reklaambänneri(te) väljatöötamine, trükk, paigaldamine kolmeks kuuks vähemalt kolme kohta, eksponeerimistasu reklaamettevõtjale, v.a kohaliku omavalitsuse reklaammaks;

2) Narva linnale jääks kanda kohaliku omavalitsuse reklaamimaks. Juhul kui on alust reklaamimaksu kohaldamata jätmiseks, eelkõige Narva Linnavolikogu 25.09.2014. a määruse nr 19 „Reklaamimaksumäärus“ § 11 punktile 1 (riigi- ja omavalitsusasutuste reklaam), siis teeb Narva linn ainult mitterahalise panuse reklaambänneri(te) disaini ja sisu väljatöötamises osalemise ja selle kooskõlastamise näol.

3) Reklaambänneri(te)l oleks nii Narva linna kui Osaühingu Narva Jäätmekäitluskeskus logo.

